﻿Se Man Ir: //Un teatru tînăr cu o tradiţic străveche" Cînd i-am solicitat dramaturgului Se Man Ir, prim-secretar al Uniunii Scriitorilor coreeni, şi con- ducătorul delegaţiei coreene la Primul Congres al Scriitorilor din R P R , unele informaţii în legătură cu dezvoltarea teatrului coreean, ne-am aşteptat ca scrii- torul să ne împărtăşească cîteva probleme privind creaţia dramatică din R P D Coreeană şi, legate de aceasta, aspecte ale politicii de repertoriu Lucrurile au decurs însă cu totul altfel La capătul convorbirii noastre cu Se Man Ir, eram în posesia unui vast ma- terial oglindind drumul străbătut de teatrul coreean de la începuturile sale pînă în ziua de astăzi Timp de două ore, am ascultat o instructivă şi sistematizată expunere, pe care rareori am îndrăznit s-o întrerupem Coreea cunoaşte o veche tradiţie teatrală — ne-a spus Se Man Ir — In secolul III î e n , cu prilejul diverselor sărbători reli- gioase, poporul organiza adevărate spectacole teatrale, formate din cînt€ce şi dansuri Ceva mai tîrziu, îşi fac apariţia mudanii — artişti profesionişti ambulanţi — care, însoţiţi de orchestre de muzică populară, colindau satele şi organizau spec- tacole muzicalo-dramatice, improvizînd imaginare discuţii cu străbunii celor pre- zenţi la spectacol între secolele III şi VIII, în sudul Coreei ia amploare un nou gen de spec- tacole, legat mai ales de viaţa şi obiceiurile ţărănimii In zile de sărbătoare — cum ar fi începutul lucrărilor agricole de primăvară — ţăranii organizau chiar pe cîmp spectacole-recitaluri în care predominau cîntecele şi dansurile Paralel cu aceste forme populare ale artei spectacologice, la curţile feuda- lilor se dezvoltă un teatru profesionist, ale cărui spectacole, formate în special din cîntece şi dansuri, se desfăşoară tot în zile de sărbătoare La început, teatrul profesionist cunoaşte o puternică înrîurire din partea teatrului chinez Cu timpul însă, el îşi dobîndeşte independenţa, majoritatea dansu- rilor fiind inspirate de teme patriotice naţionale In secolul al X-lea capătă o largă răspîndire teatrul popular coreean, deosebit de acela de la curţile feudalilor, atît prin repertoriul sâu, cît şi prin tormele sale 5 — Teatrul nr 5 65 www cimec rospectacologice Odată cu apariţia şi dezvoltarea teatrului popular, ia naştere o nouă categorie de actori populari profesionişti, numiţi kvande Insoţiţi de mici ansam- bluri, aceştia colindau satele coreene, prezentînd spectacole de balet, cîntece şi pantomimă De preferinţă, actorii kvande jucau în cadrul reuniunilor familiale, inter- pretind scenete improvizate pe subiecte locale Formele spectacologice cele mai răspîndite ale teatrului popular erau : san- degîc, thalcami şi teatrul de păpuşi Sandegîcul era un spectacol de dramă, improvizat pe un subiect local, actoriî jucînd cu măşti De obicei, spectacolele inmănunchiau aceleaşi personaje, destul de reduse ca număr, purtînd totdeauna aceleaşi măşti Am putea spune deci că sande- gîcul era un spectacol cu personaje permanente Dintre acestea, cele mai răspîndite erau : tînărul ţăran erou, frumoasa şi buna fată de ţăran, curteanul rău şi hapsîn De la spectacol la spectacol, numărul acestor personaja se modifica în raport, cu subiectul lucrării interpretate Actorii improvizau un conflict foarte complicat, sati- rizind fie pe nobilii feudali, fie funcţionărimea aservită lor Thalcami era un balet-pantomimă, interpreţii lui purtînd de asemenea măşti De cea mai largă popularitate se bucura însă teatrul de păpuşi, ai cărui mînui- tori improvizau diferite reprezentaţii comico-satirice Activitatea actorilor kvande se desfăşura în condiţiile vitrege ale unei crunte asupriri din partea autorităţilor ; arta lor a putut continua pînă în secolul al XX-lea numai datorită dragostei şi sprijinului pe care-1 aflau în rîndurile populaţiei Sub înrîurirea revoluţiei ruse din 1905—1907 şi a războiului împotriva japo- nezilor, teatrul coreean devine la inceputul secolului al XX-lea un exponent al ideilor de independenţă Intelectualitatea progresistă, continuînd tradiţiile teatrului popular, studia şi aplica în practică realizările teatrului realist rus şi apuseaa în felul adesta, în pofida persecuţiilor cotropitorilor japonezi, ia naştere o artă teatrală naţională, modernă L-am rugat pe Se Man Ir să concretizeze termenul de artă teatrală naţionalâ modernă Mă refer în primul rînd la o artă teatrală la nivelul teatrului din Rusia şî ţările Apusului In această perioadă, se construiesc multe teatre utilate modern, apar actori şi regizori profesionişti, începe să fte folosit fardul de teatru Pot să mai adaug că arta interpretativă coreeană cunoaşte în această perioadă o marcată preferinţă pentru şcoala realistă Continuînd tradiţiile teatrului popular, pe sdenele noastre se jucau mai ales lucrări originale cu un pronunţat caracter antifeudal Victoria Revoluţiei Socialiste din Octombrie generează un nou avînt al miş- cării naţionale de eliberare şi stimutează, în acelaşi timp, dezvoltarea teatrului nostru Din îniţiativa Partidului Comunist Coreean, se fundează în 1925 „Asociaţia scriitorilor proletari", care reunea scriitori şi actori de seamă Prin strădania acestei asociaţii, iau fiinţă numeroase cblective teatrale de profesionişti şi amatori, care dau spectacole în fabrici, pe ogoare, în satele pescăr'eşti O deasă reţeai de teatre acoperă întregul teritoriu al ţării La Seul, Phenian, Keson, etc, viaţa teatrală pulsează din plin Repertoriul cuprinde, alături de drame cu subiecte folcloristice, lucrări ale dramaturgiei coreene clasice şi contemporane în această perioadă, ia fiinţă şi un teatru de dramaturgie clasică universală Condus de regizorul Hon He Sen, taatrul prezintă un repertoriu predominat de Shakespeare, Moliere, Ostrovski, Tolstoi, Ibsen, Gorki Dar această epocă de înfloritoare dezvoltare a artei teatrale coreene este din păcate scurtă In 1937, odată cu dezlănţuirea de către Japonia imperialistă a 66 www cimec rorăzboiului pentru ocuparea Chinei, ocupanţii japonezi înăspresc regimul din Coreea începe o perioadă de intensă japonizare a ţării Actorii nu mai pot juca decît în limba japoneză şi numai într-un repertoriu japonez Mai mult decît atit, autorităţile de ocupaţie îi silesc să-şi schimbe numele şi ss adopte numa japoneze în aceste condiţii, mulţi dintre actorii noştri abandonează scena, iar multe teatre îşi închid porţile Mişcarea teatrală coreeană cunoaşte una dintre cele mai grele epoci din istoria sa Numai datorită micilor formaţii de actori kvande, care în ciuda perse- cuţiilor şi-au continuat activitatea, arta teatrală coreeană a rezistat tuturor pre- siunilor, cuitivînd şi îmbogăţind mai departe, bogatele sale tradiţii Eliberarea Coreei de sub jugul japonez deschide un capitol nou în istoria teatrului coreean Anul 1945 — anul victoriei asupra japonezilor — nu marchează de fapt începutul unei epoci de renaştere a teatrului coreean, ci semnifică adevărata naştere a teatrului coreean pus în slujba intereselor ma&alor largi Avem un teatru tînăr, cu o străveche tradiţie — oricît de paradoxal ar părea, totuşi acesta este adevărul După eliberarea ţării, în Coreea de Nord se construiesc numeroase noi teatre La Phenian, au fost create în aceşti ani teatre ca : Teatrul de Dramă, Teatrul Artelor Clasice, Teatrul Orăşenesc, Teatrul Armatei şi altele Fiecare provincie îşi dobîndeşte propriul său teatru, inştalat într-un local adecvat, bine utilat din punct de vedere tehnic Oraşele mari, ca şi cele midi, cunosc acum o intensă viaţă teatrală în acest proces gen-eral de înflorire a teatrului, dramaturgiei noastre con- temporane îi revine un rol important într-un timp relativ scurt, dramaturgia coreeană a repurtat importante succese Spectatorii au întîmpinat cu deosebită emoţie apariţia pe scenă a ţărancei Kim Dek Hi — eroina piesei Pe malurile Cioncionganului de Iun Muk, care printr-o muncă eroică ţine locul bărbaţilor plecaţi pe frontul antijaponez —, a lui U Tok Sam — preşedintale comitetului ţărănesc din piesa Creşterea de Pek Mun Hvan —, a muncitoarei So Den Ok — deputată în Marea Adunare Populară, din piesa Surorile de Son En —, ca, şi a multor altor eroi, care în,truchipează înaltele calităţi ale poporului coreean în anii Războiului de Eliberare a Patriei (1951—1953), in condiţiile grele ale luptei împotriva cotropitorilor, teatrul coreean şi-a desfăşurat neîntrerupt activitatea Nici bombardamentele, nici grelele pierderi în oameni şi utilaj suferite n-au putut impiedica teatrul şi pe actorii coreeni să-şi îndeplinească misiunea Pe scene impro- vizate, în catacombe, în desişuri de pădure, sub ploaie de bombe şi gloanţe, artiştii coreeni au transmis poporului nostru mesajul lor de îmbărbătare şi chemare la victorie Anii războiului îi determină şi pe dramaturgii noştri să se adreseze cu precădere unor teme patriotice Trebuie să subliniez câ în aceşti trei ani, apare un număr impresionant de piese : Prietenul de luptă de Te En Ciur, Minerii de Pak The En, băiatul din satul lantzi de Şin Go Son, Cota 1 211 de Hon Gon sînt numai cîteva din piesele care s-au bucurat de o deosebită popularitate în anii războiului In perioada postbelică, poporul coreean a trecut la munca paşnică de recon- strucţie a ţării Prin grija partidului şi a guvernului, teatrele dărîmate în timpul războiului au renăscut din ruine într-un interval relativ scurt, reţeaua teatrală a fost aproape complet restabilită Urmele războiului sînt pe cale de a fi vindecate, iar teatrului nostru îi sînt create condiţii optime de dezvoltare Pentru a completa această cuprinzătoare expunere asupra istoriei dezvoltării teatrului coreegn, am solicitat îui Se Man îr oiteva informaţii în legătură cu pro- blemele actuale ale drumaturgiei coreene şi ale repertoriului teatral www cimec ro67 Dramaturgii coreeni lucrează intens, ştrăduindu-se să reflecte în operele lor problemele majore ale epocii noastre în anii de după război, tema muncii constructive devine preponderentă în dramaturgia coreeană Multe din piesele noastre prezintă aspecte din viaţa clasei muncitoare şi oglindesc strădania muncitorimii noastre pemtru grabnica refacere i ţării Dintre acestea, voi cita una din ultimele, Orăşelul natal de Iu Ghi Hon în alte piese, dramaturgii noştri dezbat pe larg problemele noii atitudini faţă de muncă Atenţia dramaturgilor se îndreaptă in aceeaşi măsură spre problemele satului coreean Lupta ţărănimii pentru cooperativizarea agriculturii, bătălia recqltelor bogate, viaţa fericită a ţărănimii noastre sînt teme frecvent dezbătute de drama- turgi Aş vrea să citez dintre lucrările care abordează această problematică, piesa tînărului scriitor Li Ton Cihun, Cale nouă, şi piesa Curcubeu în stepă de Li Tok Hîn, inspirată din viaţa unei ferme din provincia Phenianul de Nord în afara acestor teme, strict legate de actualitate, dramaturgii ,noştri recurg ades la teme folclorice, oglindind lupta poporului nostru împotriva feudalismului Piesa de inspiraţie folclorică Cihun Hian a dramaturgului Kim Sîn Gu se prezintă astăzi cu succes pe scenele multor tsatre coreene Varietatea de genuri, de probleme şi de stiluri pe care le oferă piesele noastre contemporane vorbeşte singură despre bogăţia repertoriului nostru Adresindu-se cu precădere dramaturgiei originale, contemporane sau clasice, teatrele noastre acordă toată atenţia cuvenită şi dramaturgiei străine, clasice sau moderne Deosebit de importantă pentru noi, dramaturgii, este cunoaşterea expe- rienţei scriitorilor progresişti din întreaga lume, a scriitorilor din China şi ţările de democ'raţie populară şi mai ales din Uniunea Sovietică De altfel, şi spectatorii noştri manifestă un viu interes faţă de dramaturgia sovietică, des prezentă pe scenele noastre Opera dramatică a lui Gorki, Korneiciuk, Treniov, Simonov se bucură de dragoste şi preţuirea spectatorilor coreeni Noi, dramaturgii coreeni, considerăm că întărirea relaţiilor de prietenie cu scriitorii şi oamenii de teatru din marele lagăr al socialismului, ca şi lărgirea legă- turilor noastre cu reprezentanţii literaturii şi teatrului progresist din întreaga lume vor contribui mult la dezvoltarea teatrului coreean — a încheiat Se Man Ir inte- resanta sa expunere V D www cimec ro